o
Tervetuloa Café Raamattuun!
Meitä on usein pyydetty tekemään myös ruotsinkielisiä ohjelmia.
Olemme tehneet ruotsiksi joitakin jaksoja, jotka löytyvät netistä.
Ne löytyvät osoitteesta www.tv7.fi otsikon Café Raamattu alta.
Tänään saimme mahdollisuuden tehdä ohjelmamme ruotsiksi.
Vieraanamme on suomenruotsalainen pastori Stig Olof Fernström.
Tervetuloa! - Kiitos.
Olet toiminut monenlaisissa tehtävissä elämäsi aikana, -
esimerkiksi lähetystyöntekijänä. Olet teologian maisteri ja pastori.
Puhumme tänään kanssasi Jumalan Sanan merkityksestä.
Kertoisitko aluksi omin sanoin, -
millainen merkitys Jumalan Sanalla on ollut omassa elämässäsi?
Eritoten Raamatulla Jumalan Sanana.
Voisi kai kysyä käänteisesti, mitä elämäni olisi ilman Jumalan Sanaa?
Se on merkinnyt kaikkea.
Vartuin lapsuuteni uskovassa perheessä.
Molemmat vanhempani olivat uskossa. Isäni toimi pastorina.
Äitini vanhemmat olivat uskossa.
Jo lapsesta saakka -
olen kuullut Raamatun kertomuksia ja varttunut Raamatun parissa.
Oli sellainenkin aika, -
kun kaveriporukat veivät mukanaan eikä Jumalan Sana kiinnostanut.
Kun olin 16-vuotias, yhtäkkiä tapahtui jotakin.
Mitä tapahtui?
Seurakuntamme lähetti muutamia juuri rippikoulun käyneitä -
pohjoismaiselle lähetystyöleirille Ruokolahteen.
Kun palasin kotiin leiriltä, -
otin esiin suuren perheraamatun, jonka isoäiti antoi rippilahjaksi.
Asetin Raamatun sängylle ja aloin lukea sitä päivittäin.
Tämä tapahtui silloin.
Äiti sanoi myöhemmin, että leiriltä palasi eri poika kuin sinne lähti.
Mutta mitä siellä tapahtui en osaa selittää.
Kehottiko joku leirillä lukemaan Raamattua?
En ainakaan muista sellaista.
Tunsin sisäistä tarvetta alkaa lukea, mistä Raamatussa kerrotaan.
Aloitin ensimmäisestä Mooseksen kirjasta.
Luitko koko Raamatun läpi? - Kyllä.
Usein kuulee sanottavan, että se on niin vaikea kirja.
Miltä sinusta tuntui lukiessasi?
Olihan siellä paljon, mitä en ymmärtänyt. Kuten on vieläkin.
Lukiessani tapahtui selittämätön kokemus, -
että aloin katsella koko maailmaa uudella tavalla.
Tunne saattoi tulla ensimmäisen lukukerran jälkeen tai pikkuhiljaa.
Vanhoilla päivilläni olen kokenut saman tunteen kaihileikkauksessa.
Molemmat silmäni leikattiin viikon välein.
Maailma näytti ihan erilaiselta.
Värit kirkastuivat ja näkö terävöityi.
Näiden kokemusten välillä on jotakin samankaltaista.
Kokemuksestasi on jo kulunut tovi.
Kuinka suhteesi Raamattuun on muuttunut näiden vuosien aikana?
Raamatusta on tullut yhä tärkeämpi. Ymmärrän nyt enemmän.
Näen Vanhan ja Uuden Testamentin yhteyden toisiinsa.
Olen löytänyt paljon kytköksiä, -
joita ymmärtääkseen on ensin syvennyttävä Vanhaan Testamenttiin.
Sellaisia asioita.
Opiskeluaikana ajattelin, -
että otan Lutherin kehotuksen Roomalaiskirjeestä tosissani.
Hän sanoi, että kristityn ei pidä ainoastaan lukea sitä päivittäin, -
vaan osata Roomalaiskirje ulkoa.
Tulisi siis tietoisesti painaa muistiin Raamatun Sanaa.
Kuten hyvin tiedämme, -
monet suhtautuvat kriittisesti Raamattuun ja sen oikeellisuuteen.
Kysyn kritisoijilta ensin, minkä verran he ovat lukeneet Raamattua.
Sinä olet kuitenkin lukenut Raamatun monta kertaa.
Olet lukenut sen kerta toisensa jälkeen.
Oletko löytänyt virheitä?
Olen löytänyt joitakin kohtia, -
joita olen pohdiskellut, koska ne eivät tunnu sopivan yhteen.
Viimeaikoina olen mietiskellyt Esterin kirjaa.
Alussa saadaan sellainen käsitys Mordokaista, -
joka taisi olla Esterin setä, -
että hänet oli tuotu Jerusalemiin vankien joukossa.
Kun Esterin kirjaa katsellaan historiallisesta näkökulmasta, -
Ester olikin 70-vuotias mennessään naimisiin kuninkaan kanssa.
Se ei kuulosta uskottavalta, mutta sille löytyy toki selityksiä.
Olen jäänyt pohdiskelemaan tällaisia asioita silloin tällöin.
Mitään ratkaisemattomia ongelmia ei ole, kunhan tietoa vain riittää.
Olet lukenut Raamattua jo hyvin pitkään ja useita kertoja.
Jos siis olisi totta, että se on täynnä virheitä, -
olisit varmasti törmännyt jo lukuisiin virheellisiin asioihin.
Toit esille vain yhden asian.
Sanoit myös, ettemme välttämättä edes oivalla kaikkea.
Oletko sitä mieltä, että Raamattu on väärässä jossakin kohtaa? - En.
Mikään käännös kuitenkaan -
ei voi koskaan vastata Raamattua alkuperäisessä muodossaan.
Kun Pyhä Henki johdatti kreikan- ja hepreankielisiä kirjoittajia, -
he kirjoittivat mitä annettiin, vaikkeivät olisi ymmärtäneetkään.
Se oli Jumalan suunnitelman mukaista ja virheetöntä.
Vuosien saatossa tekstiä on kopioitu käsin kirjoittamalla.
Kääntämisessäkin on kulunut satoja vuosia.
Tämä kehitys on saattanut tuoda virheitä nykypäivän tekstiin.
Olet itse ollut paljon mukana kääntämässä Raamattua.
Olet ollut raamatunkääntäjien lähetyskentällä, -
josta puhumme myöhemmin lisää.
Olemme puhuneet erehtymättömän Jumalan Sanan luotettavuudesta -
ja sen merkityksestä elämässäsi. Olet elänyt 60- ja 70-luvuilla, -
jolloin oli aivan erilainen herätys kuin mitä nykypäivänä.
Millainen asema Raamatulla oli herätyksen aikana?
Raamattu oli toki hyvin tärkeä.
Eritoten kokouksissa kuultiin Pyhän Raamatun lehtien kahisevan.
Pidimme opiskelijalähetyksessä kokouksia, kun työskentelin siellä.
Nuorilla oli tapana tulla kokoukseen Raamatut mukanaan.
Kun joku kohta mainittiin puheessa, se selattiin esiin Raamatusta.
Raamattu oli luonteva osa elämää.
Nykyisin sellaista näkee harvoin. - Totta. Enkä ymmärrä miksi.
Psykologien mukaan se, minkä sekä kuulee että näkee, -
jää mieleen paljon paremmin kuin se, minkä ainoastaan kuulee.
Juuri näin pitäisikin olla.
Amerikan kristityt menevät kirkkoon suuri Raamattu kainalossaan.
Se ei ehkä sovi suomalaiseen kulttuuriimme.
Uuden Testamentin voisi kuitenkin ottaa taskuun, jottei ole aseeton.
Puhutaan Raamatun käytöstä herätyksen aikana.
Tätä aikaa leimaa voimakas sananjulistus.
Kuinka luonnehtisit julistusta tuolloin?
Kirkkoon tuli paljon ihmisiä, monet kääntyivät ja pelastuivat.
Myöhemmin monet lähtivät lähetystyöhön ja niin edelleen.
Millainen asema Raamatulla oli tuolloin sananjulistuksessa?
Raamattu oli hyvin keskeisessä asemassa.
Usein julistus perustui johonkin Raamatun kappaleeseen.
Ei luettu yksittäisiä jakeita.
Käytiin läpi kappaleen merkitystä menneisyydessä ja nykyaikana.
Sitä kautta voitiin peilata omaa elämäntilannetta.
Nykyaikanahan kuullaan paljon kritiikkiä Raamattua kohtaan.
Kritisoijina ovat olleet epätodennäköisetkin ihmiset.
Esimerkiksi kirkon työntekijät ovat kritisoineet Raamattua virheistä.
Mitä olisi käynyt, jos joku olisi kritisoinut herätyskokouksessa?
Luulen, ettei häntä olisi pyydetty puhujaksi uudelleen.
Olimme tarkkoja puhujistamme. Saimme toki kritiikkiäkin siitä.
Halusimme kutsua puhujia, -
joiden tiesimme tahtovan julistaa Raamatun sanomaa.
Meitä kritisoitiin siitä, että torjuimme muut saarnaajat pois.
Painotimme usein, että valitsimme sellaisia puhujia, -
joiden sanomalla tiesimme olevan Jumalan siunaus.
Teillä oli siis tällainen kriteeri. Tahdoitte siis tietää, -
että puhuja perusti elämänsä Raamattuun eikä kritisoinut sitä.
Näin voisi sanoa.
Kuinka muuten oli herätyksessä olleiden ihmisten laita?
Itse koit, että alettuasi lukea Raamattua koko elämäsi muuttui.
Muistatko näin käyneen muillekin? - Kyllä.
Opiskelijatyössä yllätyin usein, -
kun mukaan tuli uusia uskovia.
Kun kysyin, oliko heidän perheessään uskovia, -
yllättävän moni sanoi ettei ollut ja hän oli ainoa.
Mieleeni tuli, että he toimivat Jumalan laskuvarjohyppääjinä.
Jumala valitsee ihmisen täysin maallistuneesta ympäristöstä, -
jotta hän voi levittää valoa vaikuttamalleen alueelle.
Raamatulla on myös suuri merkitys siinä, -
että Sanaa levitetään myös muille.
Usein on käynyt niinkin, ettei sitä ole tehty kovin viisaasti.
Joskus vasta uskoontulleet, nuoret ja palavat kristityt -
ovat hakanneet Raamatulla päähän. Sitäkin on kritisoitu.
Aikaa myöten kuitenkin opitaan, ettei se ole oikea toimintatapa.
Sanoit, että puhujia valitessanne tahdoitte tietää, -
että heidän elämänsä perustuu Raamattuun.
Nykyisin kipuillaan monien kysymysten kanssa.
Näitä ovat esimerkiksi naispappeus ja homoseksuaalisuus.
Päivänpolttavia kysymyksiä tulee lähetystyöstäkin.
Minne herätyksen aikana mentiin, -
jos tahdottiin tietää oliko kyse Jumalan tahdosta?
Voin vastata vain sen puolesta, -
minne monet suomenruotsalaiset opiskelijat menivät.
1960-luvun alun Helsingissä -
oli amerikkalainen luterilaispastori Ray Martin.
Hän piti joka sunnuntai jumalanpalveluksen englanniksi.
Monet opiskelijat menivät sinne, -
koska olivat kuulleet siellä puhuttavan elävän Jumalan Sanaa.
Ennen sitä käytiin Suomen Lähetysseurassa.
Lähetyskirkossa oli ruotsinkielinen jumalanpalvelus sunnuntaisin.
Siellä pastoreina toimivat Per Wallendorf ja Mikael Sandell.
Siellä julistettiin elävän Jumalan Sanaa.
Monia nuorempiakin oli kuuntelemassa sunnuntaisin.
Jälleen Raamattu oli ratkaisevassa asemassa.
Kyse ei ollut saarnaajien erinomaisuudesta, -
vaan siitä, että heidän tiedettiin pitäytyvän Raamatun Sanassa.
Per Wallendorfilla oli erityinen kyky saarnata siten, -
että hänen ajatuksensa jäivät mieleen.
Hän otti usein esiin kolme kohtaa.
Hän painotti niitä siten, -
että myöhemmin mietiskellessä oli helppo palauttaa mieleen, -
mitä hän oli korostanut saarnassaan.
Syntyi myös paljon pieniä Raamatturyhmiä.
Lisäksi oli myös rukousryhmiä.
Mainitsin aiemmin, että olet ollut mukana kääntämässä Raamattua.
Lähdit ensimmäisen kerran lähetystyöhön vuonna 1974.
Oli kyse raamatunkäännöstyöstä.
Se ei ollut aivan heti raamatunkäännöstyötä, -
vaan uutta työtä Senegalissa sereerien heimon parissa.
Siellä ei ollut aiemmin ollut protestanttista työtä.
Mielestämme Raamatun kääntäminen oli yksi ensisijaisista tehtävistä.
Toisekseen mietin, kuinka Jumala oli kouluttanut minua siihen.
Hän oli varustanut minua sellaisissa tehtävissä, -
joista voi nähdä Hänen johdattaneen sillä tavalla, -
että suoriutuisin tehtävistäni mahdollisimman hyvin.
Sain esimerkiksi stipendin Israeliin -
jossa vietin vuoden heprealaisessa yliopistossa.
Olin opiskellut hepreaa jo yliopistossa Suomessa.
Nyt pääsin kuitenkin paremmin sisälle hepreaan.
Pystyin lukemaan kokonaisuuksia hepreankielisestä Raamatusta, -
eikä minun tarvinnut pysähtyä miettimään jokaista sanaa erikseen.
Heprean kieli muuttui eräällä tapaa elävämmäksi.
Olet nähnyt Raamatun merkityksen omassa elämässäsi ja herätyksessä.
Kuinka luonnehtisit Raamatun merkitystä lähetyskentällä?
Raamattu on siellä ratkaisevassa asemassa.
Afrikkahan on aina ollut epävakaa maanosa.
Valtiomuoto saattaa muuttua yhtäkkiä ja voi tulla vallankumous.
Kristityt lähetystyöntekijät lähetetään silloin pois.
Niin ei ole käynyt Senegalissa, mutta sen uhka on olemassa.
On tärkeää saada Jumalan Sana heidän omalle kielelleen, -
jotta lähetystyöntekijöiden mentyä jotakin pysyvää jää jäljelle.
Heille jää siis Jumalan Sana. - Tismalleen.
Kertoisitko, kuinka aletaan edetä, kun mitään ei vielä ole valmiina?
Onko siellä vielä kirjakieltäkään?
Kirjakieli on olemassa sikäli, että itsenäistymisen jälkeen -
komiteoita määrättiin kokoamaan -
foneettinen aakkosto seitsemälle yleisimmälle puhekielelle.
Ne olivat valmistuneet juuri ennen saapumistamme.
Sekin oli eräs Jumalan ihme, joka osoitti olevan aika alkaa töihin.
Voisi sanoa, että lähetystyön kautta päästiin käytäntöön.
Ensin jaoimme katselukirjoja ja järjestimme lukuluokkia.
Oli myös otettava kantaa kysymyksiin, -
joita valtionkomitea ei ollut vielä ratkaissut.
Sitä kautta pääsimme mukaan luomaan kirjakieltä.
Kuinka menetellään, kun halutaan Raamattu aivan uudelle kielelle?
Mitkä ovat tärkeimmät vaiheet?
Ratkaisumme oli seuraavanlainen.
Olimme saapuneet Senegaliin maaliskuussa 1974.
Muutamia kuukausia meni käytännön asioiden järjestelyyn.
Asunnot ja muut piti järjestää.
Sitten Jumala lähetti luoksemme erään nuoren koulupojan.
Hän kävi ranskankielistä yläkoulua viimeistä vuotta.
Hän sanoi käsittäneensä, -
että olemme tulleet levittämään Jumalan Sanaa hänen heimolleen.
Hän oli myös valmis auttamaan.
Hän oli hyvin taitava, kunnollinen ja näppärä poika.
Aluksi hän toimi kielenopettajanamme.
Sitten huomasimme hänellä olevan kykyjä muuhunkin työhön.
Yksinkertaisesti ojensimme hänelle ranskankielisen Raamatun -
ja pyysimme häntä kääntämään Matteuksen evankeliumin alusta.
Koska hän oli käynyt koulunsa ranskaksi, käännös onnistui hyvin.
Sen jälkeen vertasimme sitä kreikankieliseen alkutekstiin.
Sen piti olla ymmärrettävä sereerinkielisille lukijoilleen -
ja noudattaa myös alkutekstiä.
Periaatteessa voidaan siis kääntää mille tahansa kielelle, -
englantiin, ruotsiin tai ranskaan.
Aina on verrattava alkukieleen, jottei tehdä käännöksen käännöstä.
Aivan. Kääntäjämme ei osannut kreikkaa eikä hepreaa.
Ei olisi hyödyttänyt, -
jos olisin itse kääntänyt kreikasta heikoksi ranskaksi, -
jota he ymmärtäisivät ja kääntäisivät sitten sereeriksi.
On parempi, että käännös oli niin sanatarkka on kuin mahdollista.
Lähtökohtanamme oli ranska, -
mutta seurasimme samalla jatkuvasti alkukielistä tekstiä.
Kuinka kauan meni, kunnes Uusi Testamentti oli valmis?
Kuten mainitsinkin, aloitimme vuonna 1974.
Uusi Testamentti oli valmis vuonna 1978.
Se painettiin vuonna 1979.
Kääntäminen sujui siis melko nopeasti. Meni vain kolme vuotta.
Suurin piirtein. Lutherhan käänsi Uuden testamentin 100 päivässä.
Se olikin Luther.
Entä milloin koko Raamattu oli valmis?
Olimme kääntäneet jo joitakin osia Uuden Testamentin ohella.
Jatkoimme kääntämistä ensimmäisestä Mooseksen kirjasta.
Käänsimme joitakin Psalmeja, Sakariaan ja Aamoksen kirjan.
Palasimme Suomeen vuonna 1985.
Silloin muut suomalaiset teologit jatkoivat käännöstyötä -
vuosien aikana kasvaneen tiimin kanssa.
Raamatunkääntämiseen perehtymättömiltä kuulee usein, -
että kääntämisessä on erilaisia ideologioita.
Eräiden mielestä on käännettävä mahdollisimman sanatarkasti.
Toisten mielestä tärkeintä on panostaa sisältöön.
Mikä on kantasi tähän? Onko sillä merkitystä?
Mielestäni se on tärkeä kysymys.
Uskoisin parasta olevan tähdätä johonkin niiden väliin.
On järjetöntä kääntää sanatarkasti kreikasta tai hepreasta, -
koska lauserakenteet ja muut ovat erilaisia.
On käännettävä ymmärrettävästi, -
mutta yhtä aikaa on säilytettävä keskeiset Raamatun käsitteet.
On kyse vastuullisesta työtä, -
kun käännetään sitä, mitä Jumala tahtoo sanoa kaikille ihmisille.
Aivan niin.
David Hedegård on sanonut, että jos tahdotaan tietää, -
ettemme ole virheettömiä, kannattaa alkaa kääntää Raamattua.
Hän julkaisi Uudesta Testamentista käännöksen ruotsiksi 1960-luvulla.
Koitte varmasti syvää kiitollisuutta, -
kun käännöstyö oli valmis? - Se oli aivan uskomatonta.
Olimme mukana 13-päiväisillä Raamattujuhlilla vuonna 2008.
Pieni luterilainen kirkkomme ja Fatickin katolinen seurakunta -
järjestivät yhdessä Raamattujuhlat, jossa kävi useita tuhansia ihmisiä.
Huomattiin myös, kuinka katolisten suhtautuminen oli muuttunut.
He kaipasivat saada Raamatun omalla kielellään.
He olisivat halunneet ostaa koko 5000 kappaleen painoksen.
Kun päätimme painoksen koon, emme arvanneet kiinnostusta.
Nyt on tulossa toinen painos. - Kuinka mainiota!
Meillä on vielä muutama minuutti ja kaksi kysymystä jäljellä.
Mitä sanoisit ihmiselle, -
joka on lukenut Raamattua vain vähän tai ei ollenkaan?
Sitten on hyvä alkaa lukea sitä säännöllisesti.
On hyvä aloittaa helppotajuisemmista kirjoista, -
kuten Johanneksen evankeliumista ja vähitellen jatkaa eteenpäin.
Olemme puhuneet siitä, -
kuinka paljon Raamattu voi merkitä yksittäiselle ihmiselle, -
kuinka ratkaisevan tärkeä se on herätyksessä ja lähetyskentillä.
Edelleen on paljon ihmisiä, joiden äidinkielellä ei ole Raamattua.
Ehkä joku katselee ohjelmaamme -
ja tuntee edes hieman kutsumusta Raamatun kääntämiseen.
Mitä haluaisit sanoa hänelle? - Aivan mahtavaa.
Töitä ei ole vain erikoistuneille Raamatuntutkijoille.
Kaikki eivät nimittäin työskentele alkuperäistekstien parissa.
Käännöstyöhön liittyy paljon muitakin konkreettisia tehtäviä, -
joissa ei hikoilla heprean parissa.
Kaikille on siis paikkansa. - Ehdottomasti.
Kiitos, että tulit ohjelmaamme kertomaan Raamatun merkityksestä.
Olet myös mukana julkaisemassa lehteä, joka ilmestyy -
neljä kertaa vuodessa.
Kristet Perspektiv on hyvin mielenkiintoinen lehti.
Se sisältää tärkeitä artikkeleita Raamatusta ja uskosta nykyään.
Jos sinä tai ystäväsi tahdotte lukea lehteä, se on helppo saada.
Helsingissä asuu vain yksi Stig Olof Fernström.
Etsi hänen numeronsa käsiisi -
ja voit tilata lehden halukkaille lukijoille.
Kiitos seurastasi ja siunattua viikkoa!
Jumalan Sanan merkitystä ei voida koskaan korostaa liikaa.
Suomennos: Anna-Kaisa Penttinen